Lav et referat af nedenstående tekst:

Tekst:
Salling Group har valgt ikke at gå i samme fodspor som Sport24 og Magasin. Her beholder man nemlig Ecco-skoen på hylderne. Det skriver kommunikationsdirektør i Salling Group, Henrik Vinther Olesen, i en mail til TV2 Østjylland. -  Alle forbrugere og virksomheder må selv tage stilling til, hvor de stå. Det gælder også Ecco, som må træffe sine egne beslutninger, står der i svaret. Salling Group valgte kort efter den russiske invasion i slutningen af februar at fjerne alle russiskproducerede varer fra sine butikker. - I lyset af situationen i Ukraine synes vi, at det er det rigtigste at gøre, sagde Henrik Vinther Olesen til TV2 Østjylland dengang. Sport24 tager skoen af markedet Men den danske Ecco-sko forbliver, så længe virksomheden ikke selv vælger at træde ud af det russiske marked. En beslutning, der går i en anden retning end sportstøjs-giganten Sport24's. Sport24 meddelte i slutningen af april, at det inden længe ikke ville være muligt at få fat i en Ecco-sko hos dem. -  Der bliver ikke placeret en eneste ny ordre, før de (Ecco, red.) har ændret deres tilgang, sagde Lars Elsborg, der er administrerende direktør i Sport24, som har hovedkontor i Funder ved Silkeborg, til TV Midtvest . Den sønderjyske skoproducent har stadig 250 åbne butikker i Rusland to måneder efter Ruslands invasion af Ukraine.

Referat:
Salling Group fjerner ikke Ecco-skoen, da man mener, at det er op til Ecco selv, om de vil trække sig ud af det russiske marked eller ej.